**ACTA DEL CONSELL DE BARRI D’HOSTAFRANCS**

Data: 12 de novembre de 2020, 18.00 h

Lloc: https://www.decidim.barcelona/assemblies/hostafrancs/f/2764/meetings/3810

**Presideixen el Consell:**

Sr. Marc Serra, Regidor del Districte de Sants-Montjuïc

Sr. Jaume Gaixas, Conseller del Barri d’Hostafrancs

Sr. Josep Espín, Vicepresident del Consell de Barri d’Hostafrancs

Sra. Sonia Frias, Gerent del Districte de Sants-Montjuïc

Consellers/es:

Sra. Marina Berruezo, GMD BeC

Sra. Carolina López, GMD BeC

Sr. Pepe Pérez Calvo, GMD ERC

Sra. Àngels Boix, GMD PSC

Sra. Neus del Pilar de Haro, GMD JxCat

Sr. David Labrador, GMD Cs

Entitats assistents:

AFA Institut Escola ARTS

AVV d’Hostafranc

Associació de Comerciants de Creu Coberta

Diabetes CERO

Esbart Ciutat Comtal

FAECH

Lleialtat Santsenca

Ràdio Hostafrancs

Sants 3 Ràdio

Tècnics i tècniques municipals:

Sra. Maria Rengel, Directora del Servei a les Persones i al Territori del Districte de Sants-Montjuïc

Sra. Miriam Puebla, Tècnica del barri d’Hostafrancs

Sr. Gerard Lillo, Tècnic de participació del Districte de Sants-Montjuïc

Sra. Ariadna Ros, Direcció de Serveis a les Persones i al Territori del Districte de Sants-Montjuïc

Sr. Pau González Val, Assessor de la Regidoria de Participació de l'Ajuntament de Barcelona

Sra. Carolina Puig, Departament de Coordinació d’Obres a l’Espai Públic

Sr. Carles Abella, GUB

**Total d’assistents: 26 persones**

# Ordre del dia

1. Temes d’interès del barri
2. Estat de les obres de millora de l’accessibilitat del metro plaça Espanya
3. Obrim els carrers
4. Retorn de la Festa Major d’Hostafrancs 2020
5. Torn obert de paraules

# Temes d’interès del barri.

Marc Serra dóna la benvinguda al Consell de Barri i explica el funcionament de la reunió virtual. A continuació, fa un resum de les línies de treball que s’han portat a terme des del Districte:

1. Cobertura de l’emergència sanitària.

Objectiu: Ampliar i reforçar l’atenció primària per seguiment de contagis.

* Primer amb grans pavellons (Hotel Plaza)
* Reforç de l’atenció primària.
* Campanya de vacunació en el Casinet d’Hostafrancs.
1. Atenció a les persones amb vulnerabilitat.
* Ampliació de places per persones sense llar. Menció especial al barri Font de la Guatlla, que ha acollit en dos pavellons de la Fira 600 persones sense llar.
1. Recuperació econòmica.
* Pacte per Barcelona.
* Pla de Xoc: Ampliació pressupostària de 90M d’euros (35M per l’àmbit social, 30M recuperació econòmica, 15M per a transformació de l’espai públic, 10M per a l’àmbit cultural i educatiu).

De les inversions compromeses abans de la crisi, el que queda per fer no hi ha garantia que es pugui executar, però es triaran les actuacions possibles de més consens.

Pel que fa a la participació ciutadana, s’han mantingut les taules de treball socials i sobre espai públic, de manera telemàtica i l’experiència es valora positivament. Els òrgans de participació han recuperat la seva activitat.

Es fa un reconeixement públic al teixit associatiu i veïnal del barri d’Hostafrancs, per l’esforç que s’ha fet per mantenir les activitats culturals que s’han organitzat. El Regidor agraeix també a les xarxes de suport veïnal, la parròquia de Sant Àngel Custodi i al culte gitano d’Hostafrancs la tasca de suport a les persones més necessitades del barri que han portat a terme, i a Ràdio Hostafrancs, Ona de Sants-Montjuïc, Sants 3 Ràdio, per oferir un espai de difusió i suport als comerços del barri.

Altres actuacions:

* Desallotjament d’una ocupació amb finalitats delictives a la plaça de Joan Pelegrí.
* Superilla d’Hostafrancs: El projecte executiu està finalitzat i aviat es licitaran les obres.
* Obrim carrers.

# Estat de les obres de millora de l’accessibilitat del metro plaça Espanya.

Carolina Puig, del Comitè d’obres i mobilitat de la ciutat, que coordina totes les actuacions que es fan a la ciutat, presenta aquest punt. Al juliol es va fer una reunió per explicar les obres de l’intercanviador. El promotor de les obres és la Generalitat.

1. Fase 1: Juliol 2020 – Agost 2021: Afectacions al carril bici i a les línies de bus. A l’avinguda del Paral·lel hi haurà afectacions a la vorera, per preparar la següent fase.
2. Fase 2: Setembre 2021: Quedaran afectades totes les parades d’autobús en el tram de Paral·lel. Es tracta d’una gran afectació, molt complexa, que ja s’està preparant amb TMB.
3. Fase 3: Desembre 2021: Afectacions davant de l’Hotel Plaza.
4. Fase 4: Maig 2022 – Octubre 2023.

S’obre un torn d’intervencions:

|  |  |
| --- | --- |
| **Intervenció** | **Resposta** |
| Maria Jesús Arandilla:S’arranjaran les voreres del primer tram de la carretera de la Bordeta? | No té a veure amb aquest projecte. |
| Concepció Pérez:Es pot replantejar posar escales mecàniques a la sortida de la Creu Coberta? | Aquest projecte és molt antic i es va aprovar fa temps. El promotor de les obres és la Generalitat. S’està estudiant aquesta proposta, però un canvi d’aquestes dimensions no es pot fer amb la celeritat que ens agradaria.Des del Districte valoren que és molt bona proposta, i es va traslladar a la Generalitat. Tanmateix, és poc probable que hi hagi marge de modificació. |
| Luis Godé:Proposa valorar un canvi del gir del carril bici al carrer Diputació. | Es té en compte. |

# Obrim els carrers

Jaume Gaixas, Conseller del Barri d’Hostafrancs, destaca actuacions d’urbanisme tàctic que han afectat l’antiga normalitat:

1. Limitació 30 km/h al carrer de la Creu Coberta i a la carretera de Sants: La idea, ara, és estendre-ho a tota la ciutat per eliminar la sinistralitat i limitar a 25 km/h els patinets elèctrics.
2. Obrim els carrers: Tram de 2’5 km entre Plaça Espanya i Avinguda Madrid. La campanya es va veure suspesa pel confinament. Una de les Associacions del barri va elaborar una enquesta sobre el grau de satisfacció sobre el programa. El període de prova inicial es manté fins a juny de 2021.
3. Voreres més pròximes carrils per bici, bus i taxi.

Les tres mesures tenen com a objectiu posar el vianant al centre de la mobilitat.

Marc Serra insisteix que aquest projecte s’ha fet amb el suport de comerços i veïns. S’han sentit, per exemple, algunes preocupacions sobre l’ús de les bicicletes que provoquen inseguretat. Cal seguir animant a exercir el civisme i la responsabilitat per garantir una bona convivència entre bicicletes, patinets i vianants. Es millorarà la informació dirigida a les bicicletes.

Pel que fa a les afectacions al transport públic, també es continuarà estudiant com fer que les afectacions siguin tan poc molestes com sigui possible. El Districte està en plena disposició d’escoltar més propostes.

# Retorn de la Festa Major d’Hostafrancs 2020

Josep Espín agraeix a totes les entitats l’esforç que van fer per adaptar les activitats i també a les que, malauradament, no van poder celebrar-les. També s’agraeix al veïnat per la participació.

Les activitats es van centralitzar per tal de controlar l’aforament i el risc de contagis. Totes es van poder seguir telemàticament. Es van inscriure 1.181 persones en total. Els vídeos, que van seguir més de 2.400 persones, estan disponibles al canal de YouTube de la FAECH.

S’obre un torn de paraules sobre aquest punt:

|  |  |
| --- | --- |
| **Intervenció** | **Resposta** |
| Mar, de Diabetes CERO, agraeix a tota la junta i a totes les entitats per deixar-los estar presents a la festa major. Els haguera agradat participar en un acte de clausura, però donada la situació no va ser possible. | Les entitats i l’administració se sumen als agraïments. |

# Torn obert de paraules

| **Intervenció** | **Resposta** |
| --- | --- |
| Josep Espín (FAECH):Fa un reconeixement a totes les entitats del barri d’Hostafrancs per estar actives en tot moment. Hi ha entitats del barri que ho estan passant malament. És un barri petit però amb un teixit associatiu molt potent.Es fa un record a Jordi Duixans i a totes les veïnes que ens han deixat, a les persones que s’han quedat soles.Preguntes:* Què passarà amb els pressupostos participatius? A què es destinaran? Com es pot participar des de les associacions del barri?
 | Els pressupostos participatius eren per desenvolupar inversió de 9M euros per al Districte de Sants-Montjuïc abans de 2023. Malauradament, aquests projectes han quedat aturats per la pandèmia. Caldrà esperar que la situació econòmica general millori.Pel que fa als pressupostos consistorials, passa el mateix. El 2020 s’han aturat la majoria de grans projectes d’obra d’espais públics i d’equipaments, i s’han destinat les inversions a qüestions socials.Ara, s’aprovarà el pressupost de 2021 i el pressupost general de l’Estat. En funció de tot això, s’aniran recuperant els projectes d’inversió que estan aturats. |
| Víctor Girona (AFA IE Arts):El projecte de reforma de l’Institut Joan Coromines, proposat pel Consorci no compleix amb els mínims del projecte pedagògic. No hi ha calendari definit pel Consorci. Les famílies de l’IE Arts han elaborat unes preguntes:* Per què s’ha ajornat la reunió que hi havia per parlar d’aquesta situació? Quin suport dóna l’equip de govern a les reivindicacions de les famílies?
 | La Regidoria es va reunir amb l’equip directiu i amb l’AFA. La reunió que estava programada per avui amb el Consorci s’ha suspès perquè s’han entès les demandes i es prepararan alternatives tenint en compte les reivindicacions de les famílies. Resten a disposició del Consorci. |

Míriam Puebla, tècnica del Districte, llegeix preguntes que han arribat per escrit:

|  |  |
| --- | --- |
| **Intervenció** | **Resposta** |
| Valen:Al parc de l’Espanya Industrial hi ha problemes de convivència entre persones que passegen el gos i famílies amb infants. | S’està treballant. S’ubicaran equips de civisme i mediació. |
| Valeria Oyaga:Els contenidors de la cantonada dels carrers Leiva amb Hostafrancs de Sió estan en molt mal estat. | Està comunicat a Neteja. Totes aquestes qüestions puntuals es poden comunicar a la Bústia ciutadana o trucant al 010. |

Continuen les intervencions en directe:

|  |  |
| --- | --- |
| **Intervenció** | **Resposta** |
| Dídac Boza:* Quines prioritats o canvis de prioritats pot haver-hi en l’espai d’equipament públic en Creu Coberta amb Diputació? Es preveu algun canvi?
* Proposa mantenir el format en línia per als Consells de Barri, a més de presencial, quan sigui possible.
 | Aquest és un dels sols que hi ha al barri qualificats d’equipament, dels quals, precisament, en manquen. A banda de què no sigui possible començar cap obra fins que la situació pressupostària canviï, aquest mandat es treballarà la part de projecció i participació veïnal.Es valora positivament la proposta de mantenir la participació telemàtica. |
| Mª Lluïsa Erill:Quan passen els camions que buiden els contenidors al carrer Consell de Cent sempre passen ambulàncies i bombers.D’altra banda, comenta que les escoles estan molt contentes d’aprofitar espais a l’aire lliure. | Potser cal insistir que els serveis d’emergència busquin altres vies per segons quins trajectes.S’ha valorat molt positivament el fet de fer escola a l’aire lliure. |

Míriam Puebla, tècnica del Districte, llegeix més preguntes que han arribat per escrit:

|  |  |
| --- | --- |
| **Intervenció** | **Resposta** |
| Valeria Oyaga (escrit):A la cantonada dels carrers Leiva amb Hostafrancs de Sió falten dos arbres. | S’ha notificat a Parcs i Jardins. La reposició es farà a la campanya de reposició de 2021. |

Continuen les intervencions en directe:

| **Intervenció** | **Resposta** |
| --- | --- |
| Esbart Ciutat Comtal:A partir de l’1 de gener, l’Esbart es quedarà sense local. Agraeixen al Districte l’ajuda per buscar una solució i a les entitats que s’han interessat per la seva situació.Esperen que la seva situació es pugui solucionar al més aviat possible. | A l’administració també li preocupa la situació i esperen que en les pròximes setmanes es puguin activar solucions. |
| Conxita Pérez (AVV Hostafrancs):* Com s’està solucionant la situació amb els trasters del carrer Béjar?
* Obres c. Rector Triadó: el primer dia van coincidir amb la poda d’arbres. Proposen que una altra vegada es coordini amb Guàrdia Urbana.
* S’ha posat un parquímetre davant d’un habitatge i no hi cap una camilla.
* Veïns dels números 78-80 del carrer Robrenyo demanen que posin una berlinesa al costat del pas de zebra.
* A les nits, uns grups de nois que han intentat pujar en un pis de rector Triador a través d’un canal de cables.
* Cal arranjar el carrer 26 de gener.
* Calen WC públics.
* L’AVV vol participar en el projecte de l’estació de Sants.
* Calen més agents cívics, perquè hi ha persones que beuen al carrer.
 | Algunes d’aquestes qüestions sobre arranjaments o incivisme es poden fer directament al 010, no cal esperar al Consell de barri.* C. Béjar, 25: Es tracta d’un cas molt complex en el que s’han fet moltes actuacions i es continua treballant.
* Guàrdia Urbana farà seguiment de les demandes.
* Carrer Robrenyo: S’està estudiant si és viable.
* Qui fa les intervencions de les obres de millora de l’estació de Sants és ADIF i no depèn de l’administració de l’Ajuntament. Tanmateix, s’ha treballat per un conveni perquè es recullin les opinions del veïnat.
* Es valora que WC públics són molt bona proposta, però ara mateix és inviable.
* El consum d’alcohol a l’espai públic i els conflictes de convivència, en general, han disminuït.
 |
| Josep FAECH:Es podria aixecar un poc el pas de zebra del carrer Rector Triadó? | Es té en compte. |
| Anna:Es preveu baixar el carril bici a la vorera de Gran Via, entre Plaça Espanya i Ildefons Cerdà? És perillós accedir als contenidors o baixar de l’autobús. | En efecte, es tracta d’una intervenció molt complexa que ja està detectada, però encara no hi ha projecte. |

Míriam Puebla, tècnica del Districte, llegeix més preguntes que han arribat per escrit:

|  |  |
| --- | --- |
| **Intervenció** | **Resposta** |
| Iris Álvarez:Està previst arranjar el carrer 26 de gener? | És una intervenció molt necessària, però totes les actuacions depenen de què es recuperi la situació pressupostària. |
| Jordi:Cal manteniment a la plaça Joan Corrades. | És una de les places on fa temps s’intervé per canviar els usos. |
| Josefa Balduque:S’han anul·lat les línies D20 i D52 els caps de setmana, i molts veïns anaven al mercat en autobús. | S’estan estudiant possibles alternatives dintre d’Obrim Carrers. |

Marc Serra tanca el torn de paraules amb unes paraules de record cap a Jordi Duixans, expresident de l’AVV d’Hostafrancs.

Sense més comentaris, es dóna per finalitzada la sessió.